גל קפילרי

שמאל|ממוזער|250px|גל קפילרי (אדווה) במים.
[ממוזער|[עורב יוצר אדוות במי שלולית ברחובות]]

**גל קפילרי** או **גל נימי** (בשפת היומיום: **אַדוָוה**; באנגלית: capillary wave או ripple) הוא גל מכני שמתקדם לאורך הגבול של פאזה נוזלית של זורם, אשר הדינמיקה ומהירות המופע שלו נשלטים על ידי אפקטים של מתח פנים.

גלים קפילריים נפוצים בטבע. אורך הגל של גלים קפילריים הוא באופן טיפוסי פחות מכמה סנטימטרים, ומהירות המופע שלהם לעולם אינה נופלת מ-0.2 מטרים לשנייה. גלים ארוכים יותר על פני השטח של זורם נקראים **גלי כבידה-קפילריים** ומושפעים הן על ידי אפקטים של מתח פנים, הן על ידי הכבידה, והן מהאינרציה של הזורם. באוקיינוס הפתוח, גלי ים גדולים נוצרים לעיתים קרובות מההתקבצות של גלים קפילריים קטנים בהרבה אותם יצרה הרוח.

כאשר זורקים עצם לשלולית, ניתן לצפות באדוות המתפשטות מהמקום בו נפל העצם כלפיי חוץ.

## מהירותם של גלים קפילריים
יחס הנפיצה של גלים קפילריים המתקדמים בממשק שבין זורם בעל צפיפות *ρ* ומתח פנים *σ* לחומר אחר בעל צפיפות זניחה ביחס אליו, הוא:


\omega^2=\frac{\sigma}{\rho}\, |k|^3

כאשר *ω* היא התדירות הזוויתית ו-*k* הוא מספר הגל. מהירות המופע שמתקבלת היא:

 c_p = \frac = \sqrt 

כלומר הגלים בעלי אורכי הגל הקצרים יותר מתקדמים מהר יותר.

### גזירת הנוסחה
שמאל|ממוזער|350px|גלים קפילריים שנוצרים כתוצאה מנפילת טיפות מים על הממשק שבין מים לאוויר.
הרעיון המנחה בפיתוח הנוסחה למהירות ההתקדמות של גלים קפילריים הוא קבלת הביטוי לכוח המחזיר שפועל על אלמנט משטח של הזורם כתוצאה מהאפקט של מתח הפנים. בהתאם למשוואת יאנג-לפלס, הפרש הלחץ הקפילרי משני צידיו של ממשק זורם בעל עקמומיות ממוצעת שונה מאפס הוא יחסי למתח הפנים ולערך העקמומיות הממוצעת בנקודה המבוקשת. במקרה של גל קפילרי, ניתן להבין שאזורים שונים של הגל שרויים בעקמומיות שונה; דבר המקנה לאזורים שונים של היריעה לחץ קפילרי שונה, כך שנוצרים כל העת הפרש לחצים שיוצרים כוחות המקדמים את הגל. כיוון שאנו מנתחים גל מישורי, העקמומיות בכיוון אחד של החזית מתאפסת, ורק העקמומיות בכיוון התקדמות הגל תורמת לעקמומיות הממוצעת. אם נניח עקמומיות לא גבוהה מדי של הגל, נקבל שהעקמומיות של חתך אורך של הגל שווה לנגזרת השנייה בכיוון האורכי של פונקציית הגל. בשפה מתמטית, נקבל את הביטוי הבא ללחץ הקפילרי בו אלמנט שטח שרוי:

P(x) = \sigma f_{xx}(x,y,t) .
ימין|ממוזער|250px|משוואת יאנג-לפלס המיושמת לאלמנט שטח אינפיניטסימלי של פני המים מסייעת להבין את פילוג הלחצים בגל קפילרי.
הצעד הבא בפיתוח נעוץ בתפיסת התקדמות הגל; הלחץ הרדיאלי בו שרוי כל אלמנט שטח של הזורם הוא תוצאה של הפעולה ההדדית של אלמנטי הזורם אחד על השני - הכוח האופקי שפועל על אלמנט זורם תיבתי שווה להפרש הכוחות האופקיים שיוצרים אלמנטי הזורם מימינו ומשמאלו. לפיכך נקבל, שהרכיב האופקי של הכוח המחזיר בנקודה פרופורציונלי לגרדיאנט העקמומיות לאורך הגל הקפילרי באותה נקודה. כלומר נקבל:

F_{x,restoring} = \sigma f_{xxx}(x,y,t) dx\cdot dy\cdot dz 

מסת האלמנט התיבתי היא \rho dx\cdot dy \cdot dz. אם נחלק את פונקציית הכוח המחזיר האופקי במסת אלמנט הזורם, נקבל ביטוי מחזורי סינוסואידי (שכן אנו מניחים תבנית גל של סינוס) לתאוצת האלמנט האופקית כפונקציה של הזמן, כלומר נקבל:

a_x = \frac } = -\frac  .

כעת יש לשים לב שהתאוצה האנכית של הזורם נמצאת בהפרש מופע של \pi/2  עם התאוצה האופקית של הזורם, כך שבביטוי לתאוצה האנכית נקבל סינוס ולא קוסינוס:

a_y = -\frac  

כצעד אחרון יש לקשור את המקדם  -\frac   של הסינוס לתדירות הזוויתית *ω* דרך הנגזרת הזמנית השנייה של פונקציית הגל:

a_y = -{\omega}^2 a sin(kx - \omega t) 

מהשוואת שני הביטויים לתאוצה אנכית נקבל את יחס הנפיצה המבוקש:

 {\omega}^2 = \frac  .

## גלי כבידה-קפילריים
שמאל|250px|ממוזער|גרפם המסכמים את ההתנהגות של גלי כבידה-קפילריים.
הרעיונות המנחים בקבלת הביטוי למהירות גלים קפילריים יכולים לשמש להוספת תיקון ליחס הנפיצה של גלי כבידה במים עמוקים:

 \omega = \sqrt  .

ומהירות המופע היא:

 \omega/k = \sqrt  

ניתן לראות שהתלות של האפקט הקפילרי במספר הגל היא הפוכה מזו של האפקט הכבידתי - גלים קפילריים מתקדמים מהר יותר ככל שאורך הגל קצר יותר, לעומת גלי כבידה במים עמוקים שמתקדמים מהר יותר ככל שאורך הגל ארוך יותר. על כן נהוג להפריד בין שני "משטרים": **התחום הכבידתי** (גלים ארוכים) ו**התחום הקפילרי** (גלים קצרים). בנוסף, מהירות המופע שבנוסחה האחרונה מקבלת מינימום באורך גל מסוים:

 \lambda_{min} = 2\pi \sqrt  

ומהירות המופע המינימלית היא:

c_{min} = \sqrt .

בעבור ממשק של מים ואוויר, אורך הגל *λ<sub>m</sub>* הוא 1.7 סנטימטרים ומהירות המופע המינימלית *c<sub>m</sub>* היא בערך 0.23 מטרים לשנייה.

## ראו גם
* מתח פנים

## קישורים חיצוניים

* 

## הערות שוליים

קטגוריה:מכניקת הזורמים